K-PAX — Вікіпэдыя

# K-PAX

### Зьвесткі зь Вікіпэдыі — вольнай энцыкляпэдыі.

Інфармацыя пра фільм
Постэр
Беларуская назва: | K-PAX
Арыгінальная назва: | K-PAX
Краіна: | Германія, ЗША
Год выхаду: | 2001
Час: | 120 хвілін
Мова: | англійская
Здымачная група
Рэжысэр: | Ян Софтлі
У ролях

- Кэвін Спэйсы
- Джэф Брыджыс
- Мэры Макормак

Ка-Пакс (па-ангельску: K-PAX) — першы том трылёгіі Джына Бруэра, а таксама амерыканская экранізацыя аднайменнай кніжкі, драма 2001 года рэжысёра Яна Софтлі.

## [рэдагаваць] Сюжэт

  Папярэджаньне : Ніжэй раскрываюцца сюжэтныя павароты і/або канчатак.

Проўт — чалавек-загадка. У адзін сонечны дзень ён проста з'явіўся на вакзале — як быццам згусцеў з паветра. У яго не было дакументаў, а на пытанне адкуль ён, спакойна адказаў, што прыляцеў з планеты Ка-Пэкс.

Псіхіятр Марк Паўэл — звычайны псіхіятр, кожны дзень ён працуе ў той самой псіхіятрычнай лякарні, куды трапіў Проўт. Марк паспяхова лечыць сваіх пацыентаў, хоць ён і не вялікі псіхіятр. Для яго праца ў лякарні гэта, хутчэй, руціна, ды і пастаянныя спрэчкі з сынам выводзяць яго з раўнавагі. Таму на новага пацыента ён глядзіць з прафесійнаю мяккасцю псіхіятра: ці мала прышэльцаў сярод хворых.

Але хутка яго новы пацыент дае падставу змяніць сваё меркаванне. Проўт дабразычлівы і спакойны, заўсёды ўпэўнены ў сабе, так, як быццам бы сапраўды ведае, што і чаму рабіць. Ён усвядамляе, што яго трымаюць у псіхіятрычнай лякарні. Ён разумее, што Паўэл — яго лекар. Ён дазваляе яму сябе лячыць. Больш таго, ён выяўляе прафесійныя веды ў астраноміі і дапамагае акрыяць іншым пацыентам.

Разам з тым, Проўт працягвае сцвярджаць, што ён — капэксіянін. Чаму ж ён тады так падобны на чалавека? «А на каго жа яшчэ мне быць падобным? Вы таксама апранаеце адзежу, калі на вуліцы ідзе дождж. А я не магу жыць на Зямлі ў целе, якое дыхае не кіслародам». На любое пытанне Проўт гатовы даць разумны адказ. Справа даходзіць да таго, што Марк пачынае сумнявацца ў сваёй кампетэнтнасці. У псіхічных хваробаў ёсць свае сімптомы, але сімптомаў няма ў Проўта. Няўжо ён гаворыць праўду?

Марк уражаны і збянтэжаны, яму падабаецца гутарыць з Проўтам. Сам не прымячаючы як, ён прывязаўся да свайго, ні на каго не падобнага, пацыента. Зараз нават у вольны час ён імкнецца раскрыць гэтую загадку.

Тады Марк вырашае метадычна вывучыць усё, што вядома пра яго пацыента. Ужыўшы метад глыбокага гіпнозу, ён знаходзіць нейкую зачэпку: падаўленыя ўспаміны, якія відавочна належаць чалавеку. У гэтых блытаных адрыўках атрымоўваецца знайсці толькі некалькі ўказанняў на мінулае жыццё Проўта…

## [рэдагаваць] Цытаты

Проўт: «Жадаю табе нешта сказаць, Марк, тое, што ты пакуль яшчэ не ведаеш, але мы на K-PAX пажылі нямала і адкрылі вось што: сусвет пашыраецца, а затым згортваецца ў самога сябе, і гэты працэс будзе працягвацца вечна. Але ты не ведаеш, што калі сусвет разгорнецца зноў, усё будзе так, як і зараз. Ты сустрэнешся з наступствамі памылак, якія робіш сёння, ты будзеш хвалявацца аб наступствах кожнай памылкі зноў і зноў, — вечна. Таму мая рада — рабі ўсё правільна зараз. Таму што ў цябе ёсць толькі зараз.»

## [рэдагаваць] Аб першакрыніцы аднога з асноўных эпізодаў фільма

"Бэці Хіл сцвярджала, што яе з мужам Барні 19 верасня 1961 года выкралі прышэльцы на шляху дахаты з Канады. Праз тры года пад гіпнозам яна ўспомніла цэлы шэраг падрабязнасцяў знаходжання на касмічным караблі і нават змагла намаляваць карту зорнага неба, якім яго бачаць іншапланецяне. Менавіта малюнак зорнай карты і стаў асноўным доказам для тых, хто лічыць, што Хілл гаварыла праўду.

Картаю Бэці Хіл зацікавілася астраном-аматар Марджары Фіш з штата Агаё. Фіш зыходзіла з таго, што калі ў карце, намаляванай Бэці, ёсць хоць нейкая дзель ісціны, то яна павінна адлюстроўваць участак зорнага неба, назіранага прышэльцамі з іх роднай планеты, адкуль і прыляцеў "карабель". Прарабіўшы гіганцкую аналітычную працу, Фіш знайшла гэты ўчастак неба.

Прафесійныя астраномы ацанілі працу Фіш вельмі высока. Прафесар універсітэта штата Агаё Ўолтар Мітчал з групаю студэнтаў узяўся яе праверыць. Два вялікія шары, намаляваныя Бэці Хіл, былі вызначаныя Фіш як зоркі Дзэта I і Дзэта II сузор'і Ретыкулі. Фіш заклала ў кампутар становішча сотняў найблізкіх да нас зоркаў і склала праграму, якая мадэлюе зорнае неба такім, як яго бачаць з Дзэта Рэтыкулі па кірунку да Сонца. Што дзіўна, карта сапраўды амаль супала з малюнкам Хіл.

Яшчэ больш загадкавы наступны факт. Свой малюнак Бэці Хіл зрабіла пад гіпнозам у 1964 году. Дзевяць зорак гэтага малюнка Фіш распазнала, а тры зоркі ідэнтыфікаваць не змагла. Гэтыя тры зоркі былі адкрытыя астраномамі пазней, у 1969 году. У 1961 годзе, калі Бэці "выкралі", і ў 1964, калі яна малявалі карты, аб гэтых свяцілах не ведаў ніводзін зямлянін.

"Выпадак Хіл" стаў асноваю для кнігі Джона Фулера "Перарванае падарожжа: дзьве зніклых гадзіны на борце "лятаючай талеркі" (The Interrupted Journey: Two Lost Hours Aboard A Flying Saucer, 1966) і мастацкага фільма "Інцыдэнт з НЛА" (The UFO Incident, 1975).

## [рэдагаваць] Рэцэнзіі

- Рэцэнзія ў «Суб'ектыўных нататках аб фільмах» Алекса Экслера

Атрымана з «http://be-x-old.wikipedia.org../../../k/-/p/K-PAX_8a60.html»

Катэгорыі: Фантастычныя фільмы | Фільмы 2001 году | Амэрыканскія фільмы

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Български
- Dansk
- Deutsch
- English
- Español
- Français
- עברית
- Nederlands
- Polski
- Português
- Русский